[{"text_idx": "#000003", "text": "Arddangosfa \u2018Dwlu ar y Geiriau\u2019"}, {"text_idx": "#000005", "text": "Y diwrnod y darllenodd Dylan Thomas ei farddoniaeth o flaen rhai o\u2019r teulu brenhinol"}, {"text_idx": "#000006", "text": "I nodi Jiwbili\u0302 Blatinwm y Frenhines Elizabeth, rydym wedi ysgrifennu blog byr am yr amser y darllenodd Dylan Thomas o flaen rhai o\u2019r teulu brenhinol."}, {"text_idx": "#000008", "text": "Gwahoddwyd Dylan i gymryd rhan yn y noson gan y Bardd Llawryfog, John Masefield, a gofynnwyd iddo fod yn aelod o\u2019r pwyllgor a oedd yn dethol perfformwyr ac yn trefnu\u2019r rhaglen. Yn o\u0302l y so\u0302n, cyrhaeddodd Dylan ychydig yn hwyrach na\u2019r disgwyl, ac yn edrych braidd yn anniben, ond perfformiodd yn dda iawn."}, {"text_idx": "#000009", "text": "Darllenodd ei gerdd ei hun, \u2018Fern Hill\u2019, i gau ail hanner y digwyddiad, ar o\u0302l darllen \u2018The Snake\u2019 gan D H Lawrence a \u2018The Tyger\u2019 gan Blake. Roedd cyfranogwyr enwog eraill yn cynnwys John Laurie (Preifat Fraser yn Dad\u2019s Army) a ddarllenodd dair o gerddi Rabbie Burns gan gynnwys \u2018Go fetch to me a Pint o\u2019 Wine\u2019, a John Geilgud, yr oedd ei ddarlleniadau wedi cynnwys \u2018To his Coy Mistress\u2019 gan Marvell."}, {"text_idx": "#000011", "text": "Fodd bynnag, fel y crybwyllodd y bywgraffydd Andrew Lycett, \u2018daeth y ta\u0302n gwyllt wedyn. Dywedwyd bod Caitlin wedi mynd at y Frenhines a gofyn \u2018I say, do you like this? I don\u2019t. I think I shall ask for my money back.\u2019 Yn o\u0302l Edith Sitwell, ffliciodd Caitlin rhywfaint o lwch sigare\u0301t ar ffrog y Frenhines. Mae\u2019n bosib yr ychwanegwyd at y rhan honno o\u2019r stori...."}, {"text_idx": "#000012", "text": "Gyda llaw, roedd 14 Mai yn ddyddiad pwysig i Dylan: ar y diwrnod hwnnw, 7 mlynedd yn ddiweddarach, perfformiwyd Under Milk Wood am y tro cyntaf ar lwyfan gyda chast yn Efrog Newydd, pan oedd Dylan ar ei drydedd daith o ogledd America."}, {"text_idx": "#000013", "text": "Dewch i weld ein harddangosfa barhaol \u2018Dwlu ar y Geiriau\u2019 i weld y rhaglen o\u2019r digwyddiad yn Neuadd Wigmore, a llawer mwy!"}, {"text_idx": "#000014", "text": "This post is also available in:"}, {"text_idx": "#000015", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000016", "text": "Croeso i Ganolfan Dylan Thomas!"}, {"text_idx": "#000017", "text": "Rydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim."}]